Diari Oficial de la Generalitat Valenciana


Sumari del DOGV 8575, del 20-06-2019 (2019/5173)

Notificació de la sentència dictada en el judici verbal número 12/2019.
-----------------------------------------------------------------------

### Dades del document

Número de DOGV
:   8575

Data del DOGV
:   20-06-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/5173


Organisme emissor
:   Jutjat de Primera Instància Número 4 de Benidorm

Tipus de document
:   Edicte

Notificació de la sentència dictada en el judici verbal número 12/2019.   
 [2019/5173]  
De: Kasra Djalayer.  
Procurador: Juan Fernández de Bobadilla Moreno.  
Contra: ocupants desconeguts.  
  
En aquestes actuacions seguides a instàncies de Kasra Djalayer contra ocupants desconeguts s'ha dictat la sentència número 90/2019, que, literalment, és com segueix:  
  
«Procediment: judici verbal (reclamació de possessió) (JVO) número 12/2019.  
Jutgessa que la dicta: María Martínez-Moya Fernández.  
18 d'abril de 2019  
Dispositiva  
Estime íntegrament la demandada sobre tutela sumària de la possessió interposada pel procurador Juan Fernández de Bobadilla Moreno, en nom i representació de Kasra Djalayer, contra els ocupants desconeguts de l'habitatge situat a Benidorm, urbanització Finca La Silueta, número 2, i declare que l'actor ha sigut indegudament privat de la possessió d'aquest habitatge de la seua propietat de forma indeguda i il·legítima pels ocupants desconeguts i, en conseqüència, condemne les persones que l'ocupen a tornar de manera immediata a l'actor la possessió de l'habitatge, a desallotjar-lo i deixar-lo lliure, expedit i a la disposició de la part actora, amb l'advertència de llançament, per la força i a costa seu, si no ho fa voluntàriament de forma immediata, amb la condemna a pagar les costes processals a la part demanda.  
  
Requerisc la part demandada perquè retire de l'immoble els objectes i béns que siguen de la seua propietat, advertint-la que, en cas de no realitzar-ho, es consideren béns abandonats amb caràcter general (art.703.1 LEC). Si en l'acte del llançament existeixen desperfectes a l'immoble originats pels ocupants, reteniu i constituïu el depòsit de béns suficients del presumpte responsable per a respondre dels danys i perjudicis causats (art.703.3 LEC).  
Aquesta sentència, que no produeix efectes de cosa jutjada (art.447.2 LEC), en permet l'execució, amb la sol·licitud prèvia del demandant, sense la necessitat que transcórrega el termini de 20 dies previst en l'article 548 Llei d'enjudiciament civil (article 444.1 bis LEC).  
Notifiqueu aquesta resolució a les parts en la forma disposada en el número quart de l'article 248 Llei orgànica del poder judicial, amb l'advertència que no és ferma i que s'hi pot interposar directament un recurs d'apel·lació, que haurà de ser interposat en el termini de 20 dies hàbils comptats des de l'endemà de la notificació d'aquesta resolució, a través d'un escrit presentat en aquest jutjat en la forma prevista en l'article 458 de la Llei d'enjudiciament civil, perquè en prenga coneixement l'Audiència Provincial d'Alacant i emeta la dispositiva.  
De conformitat amb la disposició addicional quinzena de la Llei orgànica del poder judicial, per a interposar el recurs d'apel·lació contra aquesta resolució cal haver constituït prèviament un depòsit de 50 euros en el compte de depòsits i consignacions d'aquest jutjat, el qual s'ha d'haver efectuat en el moment d'interposar-lo i s'ha d'haver acreditat oportunament, sense que siga procedent l'admissió a tràmit de cap recurs el depòsit del qual no s'haja constituït.  
Així, aquesta és la meua sentència, de la qual s'unirà un certificat a les actuacions, que, definitivament jutjant en primera instància, pronuncie, mane i firme.»  
  
I atés que els demandats, els ocupants desconeguts, estan en parador ignorat, expedisc aquest edicte a fi que els valga de notificació de forma deguda.  
  
Benidorm, 29 d'abril de 2019.- La lletrada de l'Administració de justícia: Ana Isabel Galiana Lara.